24/2002. (VI.21.) sz. önkormányzati rendelete 
a nevelési-oktatási intézményekben a nem magyar állampolgár által fizetendő díj megállapításának szabályairól
Budapest Józsefváros Önkormányzat Képviselő-testülete a közoktatásról szóló 1993. évi LXXIX. törvény (a továbbiakban: Köot.) 124.§ (21) bekezdésének a) pontjában kapott felhatalmazás alapján a következő rendeletet alkotja:
A rendelet célja
1.§
E rendelet célja, hogy a Köot.-ben foglaltaknak megfelelően a helyi életviszonyokat figyelembe véve meghatározza Budapest Józsefváros Önkormányzat fenntartásában lévő nevelési-oktatási intézményekben a nem magyar állampolgár által – a közoktatási szolgáltatások igénybevételéért – fizetendő díj megállapításának szabályait, melyek alapján az intézmény vezetője rendelkezhet a díj összegéről, a díj mérsékléséről és a befizetés módjáról.
A rendelet hatálya
2.§
 (1) E rendelet hatálya 
a)	Budapest Józsefváros Önkormányzat által fenntartott nevelési-oktatási intézményekre (a továbbiakban: intézmény),
b)	intézménnyel intézményi jogviszonyban álló a Köot. 110.§ (1)-(4) bekezdésében foglaltak hatálya alá nem tartozó nem magyar állampolgár gyermekekre, tanulókra (a továbbiakban együtt: tanulók) és
c)	e tanulók törvényes képviselőire
terjed ki.

Értelmező rendelkezések
3.§
E rendelet alkalmazásában
a)	nevelési-oktatási intézmény,
b)	óvodai, iskolai ellátás,
c)	pedagógiai szakszolgálat,
d)	szakmai feladat,
e)	szakmai feladatra jutó kiadások
meghatározása során a Köot. 20.§, 21.§, 22.§ és 121.§ (1) bekezdésében foglaltak az irányadóak.
Díjfizetési kötelezettség
4.§
A Köot, 110.§ (6) bekezdése alapján a rendelet hatálya alá tartozó nem magyar állampolgár tanuló – ha nemzetközi szerződés, vagy jogszabály másképpen nem rendelkezik – az óvodai, iskolai ellátásért, valamint a pedagógiai szakszolgálat igénybevételéért díjat fizet.

A díj mértéke
5.§
 (1) A díj alapja nevelési évenként, tanévenként (a továbbiakban: tanév) a szakmai feladatra jutó – a tannév kezdésekor számított – folyó kiadások egy tanulóra jutó hányada. A díj tervezésére, számítására vonatkozó szabályozási irányelveket e rendelet 1. számú melléklete határozza meg.

(2) A díj tanévenként nem haladhatja meg a szakmai feladatra jutó – a tanév kezdésekor számított – folyó kiadások egy tanulóra jutó hányadát (díjalap).

(3) A díj mértékét – a díjalap százalékában kifejezve – a (2) bekezdésben foglaltak figyelembevételével e rendelet 2. számú melléklete határozza meg.

(4) A díj összegét a (3) bekezdésben foglaltak figyelembevételével az intézmény vezetője állapítja meg a tanulói jogviszony létesítésétől számított 15 napon belül.

(5) A díj megfizetésére az ellátást igénybe vevő tanuló, illetve annak törvényes képviselője kötelezett a 9.§ (1) bekezdése alapján.
A díj csökkentésének, elengedésének esetei, módjai
6.§
 (1) A díjat a tanulmányi eredménytől függően csökkenteni kell.

(2) Az (1) bekezdésben foglaltak végrehajtására vonatkozó részletes szabályokat e rendelet 3. számú melléklete tartalmazza.
Fizetési halasztás, részletfizetési kedvezmény
7.§
A fizetésre kötelezett jövedelmi és vagyoni viszonyaira tekintettel a díj megfizetésére fizetési halasztás, illetve részletfizetési kedvezmény adható, legfeljebb 6 hónapra.
A kedvezmények igénybevételének rendje
8.§
(1) A jövedelmi és vagyoni viszonyoktól függő fizetési halasztás és részletfizetési kedvezmény megállapítása kérelemre történik.

(2) A kérelmet a fizetésre kötelezett nyújtja be az intézmény vezetőjéhez. A kérelemhez mellékelni kell az e rendelet 4. számú melléklete szerinti jövedelem nyilatkozatot

(3) A tanulmányi eredménytől függő díjkedvezményt az e rendelet 3. számú melléklet alapján kell megállapítani.

A fizetés módja, határideje
9.§
 (1) A díjat tanévenként féléves időtartamra, a félév kezdetét követő 30 napon belül, előre kell megfizetni.

(2) A díj nem fizetése a közoktatási szolgáltatás, illetve a tanulói jogviszony megszűnését vonja maga után.
Díjfizetési kötelezettség alóli mentesség
10.§
(1) A Köot. 110.§ (1)-(4) bekezdésének hatálya alá nem tartozó nem magyar állampolgárnak a díjfizetési kötelezettség alóli mentesség feltételeit igazoló okiratot minden tanév kezdetekor, illetve tanév közben a kérelmezőnek a tanulói jogviszony létesítésével egyidejűleg az intézmény vezetőjénél igazolnia kell.

(2) Az intézmény vezetőjének eljárására is irányadó az 5.§ (4) bekezdése.
Hatásköri szabályok
11.§
(1) A díj összegének megállapítása, a tanulmányi eredmények alapján járó kedvezmények megállapítása, a fizetési halasztásra, részletfizetésre vonatkozó kérelmek elbírálása, a befizetés módjának előírása – a rendelet keretei között – az intézményvezető hatáskörébe tartozik.

(2) Az intézményvezető határozata ellen a kézhezvételtől számított 15 napon belül Budapest Józsefváros Önkormányzat jegyzőjéhez címzett, de az intézmény vezetőjéhez benyújtott fellebbezéssel lehet élni.
Záró rendelkezések
12.§
 (1) E rendeletben nem szabályozott kérdésekben a Köot. rendelkezései irányadóak.

(2) Ez a rendelet a 2002/2003. tanév kezdő napján lép hatályba.

(3) E rendelet díjfizetési kötelezettséget megállapító rendelkezéseit első alkalommal a 2002/2003. tanévben intézményi jogviszonyt létesített tanulókra kell alkalmazni.

Budapest, 2002. június 6.

dr. Marosi György	Csécsei Béla	
jegyző	polgármester	

1. számú melléklet
a 24/2002. (VI. 21.) számú önkormányzati rendelethez

Díjalap
Számítási, szabályozási irányelvek

A díj számításához meg kell határozni az igénybe vett szakmai szolgáltatási díj alapját az adott intézményben.

Az eljárás módja:

1.	Az intézmény a 249/2000.(XII.24.) Kormányrendelet alapján által előírt módon önköltség-számítási szabályzatot készít, melyben meghatározza a díjalap kiszámításának módját.
2.	Az intézménynek költségvetésében a díj bevételeit és kiadásait terveznie szükséges.
3.	 

A szakmai feladatra jutó kiadások számításánál javasolt figyelembe venni valamennyi kiadást, a felújítás, beruházás kivételével.

2. számú melléklet
a 24/2002. (VI. 21.) számú önkormányzati rendelethez

A díj mértéke

Közoktatási szolgáltatás	Mérték a díjalap %-ban	
1.	óvodai, iskolai ellátás	100 %	
2.	pedagógiai szakszolgálat	100 %	

3. számú melléklet
a 24/2002. (VI. 21.) számú önkormányzati rendelethez

A díj mértékének csökkentése a tanulmányi eredmény alapján

Díjkedvezmény 
a díjalap %-ban	Tanulmányi átlag	
30 %	4,51 – 5,00	
20 %	3,51 – 4,50	
10 %	2,51 – 3,50	
0 %	0      – 2,50	

4. számú melléklet
a 24/2002. (VI. 21.) számú önkormányzati rendelethez

JÖVEDELEMNYILATKOZAT

Személyi adatok

1.	1.	A közoktatási ellátást igénybe vevő (tanuló) neve:		
2.	1.	Az ellátást igénylő (törvényes képviselő) neve: 		
3.		(Leánykori név:) 		
4.	2.	Az ellátást igénylő bejelentett lakóhelyének címe: 		
5.	3.	 Az ellátást igénylő tartózkodási helyének címe: 		
 6.	 Az igénylővel egy háztartásban élő közeli hozzátartozók száma	…………….. fő	
 7.	 A 6. pontban szereplő közeli hozzátartozók neve:		
 	 a)	 	
 	 b)	 	
 	 c)	 	
 	 d)	 	
 	 e)	 	
 	 f)	 	
 	 g)	 	

B) Jövedelmi adatok
 Forintban
A jövedelmek típusai	 Kérelmező	Közeli hozzátartozók jövedelme	Összesen	
	 jövedelme	 a)	 b)	 c)	 d)	 e)	 f)	 g)		
 1.	 Munkaviszonyból, munkavégzésre irányuló egyéb jogviszonyból származó jövedelem és táppénz	 	 	 	 	 	 	 	 	 	
 2.	 Társas és egyéni vállalkozásból származó jövedelem	 	 	 	 	 	 	 	 	 	
 3.	 Ingatlan, ingó vagyontárgyak értékesítéséből, vagyoni értékű jog átruházásából származó jövedelem	 	 	 	 	 	 	 	 	 	
 4.	 Nyugellátás, baleseti nyugellátás, egyéb nyugdíjszerű ellátások	 	 	 	 	 	 	 	 	 	
 5.	 A gyermek ellátásához és gondozásához kapcsolódó támogatások (GYED, GYES, GYET, családi pótlék, gyermektartásdíj stb.)	 	 	 	 	 	 	 	 	 	
 6.	 Önkormányzat és munkaügyi szervek által folyósított rendszeres pénzbeli ellátás (munkanélküli járadék, rendszeres szociális és nevelési segély, jövedelempótló támogatások stb.)	 	 	 	 	 	 	 	 	 	
 7.	 Föld bérbeadásából származó jövedelem	 	 	 	 	 	 	 	 	 	
 8.	 Egyéb (pl. ösztöndíj, értékpapírból származó jövedelem, kis összegű kifizetések stb.)	 	 	 	 	 	 	 	 	 	
 9.	 Összes bruttó jövedelem	 	 	 	 	 	 	 	 	 	
 10.	 Személyi jövedelemadó vagy előleg összege	 	 	 	 	 	 	 	 	 	
 11.	 Egészségbiztosítási és nyugdíjjárulék összege	 	 	 	 	 	 	 	 	 	
 12.	 Munkavállalói járulék összege	 	 	 	 	 	 	 	 	 	
 13.	 A család havi nettó jövedelme összesen [9-(10+11+12)]	 	 	 	 	 	 	 	 	 	

Egy főre jutó havi családi nettó jövedelem: ..................................... Ft/hó.
Büntetőjogi felelősségem tudatában kijelentem, hogy a NYILATKOZAT-ban közölt adatok a valóságnak megfelelnek.
Tudomásul veszem, hogy a NYILATKOZAT-ban közölt adatok valódiságát a Szociális igazgatásról és szociális ellátásokról szóló 1993. évi III. törvény 10. § (2) bekezdése alapján az önkormányzat a fővárosi, a megyei APEH útján ellenőrizheti.

Dátum: ...........................
...........................................................
az ellátást igénylő
aláírása

...........................................................
cselekvőképes hozzátartozók aláírása
KITÖLTÉSI UTASÍTÁS

1. Bejelentett lakóhely címeként a személyi igazolványban szereplő lakóhely, illetve több lakóhely esetén az állandó lakóhely címét kell feltüntetni.
2. Közeli hozzátartozói a házastárs, az élettárs, az egyeneságbeli rokon, az örökbe fogadott, a mostoha- és nevelt gyermek, az örökbe fogadó, a mostoha- és a nevelőszülő.
3. Az egy háztartásban élő közeli hozzátartozók jövedelmét hozzátartozók szerint kell feltüntetni.
4. A 2. és 3. jövedelemtípusba tartozó jövedelmek kivételével a kérelem benyújtását megelőző három hónap átlagjövedelmét kell szerepeltetni.
5. A 2. és 3. jövedelemtípusba tartozó jövedelmek esetén a kérelem benyújtását megelőző évre vonatkozó személyi jövedelemadó bevallás azonos megnevezésű rovatában szereplő összeg 12-vel osztott részét kell beírni.
6. A jövedelemnyilatkozatban feltüntetett jövedelmekről a típusának megfelelő igazolást vagy annak fénymásolatát (nyugdíjszelvény, munkáltatói igazolás, szerződés stb.) a jövedelemnyilatkozathoz csatolni kell.
7. Az egy főre jutó havi nettó családi jövedelem a havi családi összjövedelem osztva a közeli hozzátartozók számával.
8. A jövedelemnyilatkozatot a kérelmező mellett az érintett közeli hozzátartozóknak is alá kell írniuk. Ha az ellátást igénylő vagy annak közeli hozzátartozója nem cselekvőképes, helyette a törvényes képviselője jogosult az aláírásra.

Budapest, 2002. június 6.

dr. Marosi György	Csécsei Béla	
jegyző	polgármester